EN ORIGINALSERIE FRA NETFLIX
Absolutt makt.
Kom igjen, du vet du ønsker det.
Du vet bare ikke hvordan. Men det vet jeg.
Det finnes en håndbok.
Metoder som historiens mest beryktede tyranner har brukt for å oppnå makt.
Hver og en på sin unike måte.
GRIP MAKTEN
UTSLETT RIVALENE DINE
SKAP FRYKT
TA MONOPOL PÅ SANNHETEN
SKAP ET NYTT SAMFUNN
Det er en liten hake.
Man blir nødt til å ta noen ubehagelige valg.
Ingen påstår at å herske er enkelt.
Vil du ta en titt?
Når jeg sier "tyrann", hva tenker du da?
1. EN OND OG BRUTAL HERSKER
Nei, for enkelt.
Tyranni er myndigheter for folk som ønsker resultater.
Frihet er ikke normen i menneskets historie. Vi liker å bli styrt.
I vanskelige tider virker det tiltalende om noen kommer i rampelyset,
får sitt øyeblikk og sier: "Bare jeg kan fikse alt."
Historiens mest vellykkede tyranner gjør akkurat det.
De forvandler samfunnet fra topp til bunn.
Det kan du også, og du følger deres vei, trinn for trinn.
Det finnes en håndbok for tyranner.
Hvis du vil bli tyrann, er det visse ting du må gjøre.
Det er alt.
Men før du kan gjøre noe, må du skille deg ut og gripe tak i maktens tøyler.
Det er der historien vår begynner, med den mislykkede landskapsmaleren
som ble forvandlet til verdens mektigste mann.
EN MÅNED ETTER AT HITLER BLE DIKTATOR
Her er han. Adolf Hitler.
Én måned etter at han ble Tysklands enehersker.
Hvordan ble egentlig Adolf Hitler til Adolf Hitler?
Og hvilke lærdommer kan du ta med deg på vei mot makten?
MED TILLATELSE FRA ADOLF HITLER
I 20-årene var Hitler en desillusjonert, blakk, venneløs og mislykket kunstner.
Jeg intervjuet noen som hadde møtt ham, og hun sa: "Han var lite imponerende.
Han var en pusling. Han hadde et klamt håndtrykk."
Hvordan kan en slik mann få et karismatisk grep
over dette store landet i Europa på 1900-tallet?
Det er ganske enkelt.
Dersom du vil herske, må du først ha tro på at du faktisk kan.
TAKTIKK HA TRO PÅ DEG SELV
Tyranner har selvtillit som kommer med stormannsgalskap.
Det må de ha.
De ser på seg selv som frigjørere.
De er stadig overbevist om at bare de kan redde verden og gjøre verden bedre.
De er med andre ord utvalgte.
Det er ikke bare Hitler som har følt det på den måten. Rull film.
Ifølge legenden lyste en glødende stjerne opp himmelen da Kim Jong-iI ble født.
I tillegg viste en dobbel regnbue seg, og vinteren ble til vår.
Saddam Hussein hevdet at han var utpekt av Gud til å herske over Irak i all tid,
og viste til de gangene han hadde unnsluppet døden som bevis på det.
Den haitiske diktatoren François Duvalier hevdet at han var en udødelig skapning
hvis voodoo-krefter sto bak drapet på John F. Kennedy.
Hvem kan motsi ham?
Hvor finner man kilden til sin utenomjordiske overbevisning?
16 ÅR FØR HITLER BLE DIKTATOR
Hitler hevdet at han fant sin på et uventet sted.
I første verdenskrigs blodige skyttergraver.
En dag hører han en merkelig stemme som gir ham en beskjed.
"Flytt deg."
Flere av kompisene blir drept momentant,
mens Hitler unnslipper uten en skramme.
Da krigen nærmer seg slutten,
blir Hitler og hans avdeling utsatt for sennepsgass ved slaget ved Ieper.
Mens han ligger på sykehuset, får han de dårlige nyhetene av en prest.
Første verdenskrig er over.
Tyskland har kapitulert.
Han er i sjokk og mister synet.
Et tilfelle av hysterisk blindhet.
Men fra den dype fortvilelsen kommer en storslagen visjon for nasjonen.
Fra og med da tvilte Hitler aldri på sin spesielle oppgave.
Hitler skal ha sagt:
"Jeg går med selvtilliten til en søvngjenger mot min skjebne."
Da hans oppdrag for Tyskland var klart, var han som på autopilot.
Ingenting kunne stoppe ham i å nå målet.
Det er en slik selvtillit en tyrann trenger for å komme seg fram.
Enkelte vil kanskje kalle det noe annet.
En potensiell diktator er svært narsissistisk.
De mener de er universets sentrum.
Alt må skje ifølge deres ønsker.
Det er til stor forskjell fra vanlige mennesker.
Kanskje det ikke er så ille.
Men før skjebnen blir realisert, har man flere store utfordringer.
Man har for det første ingen tilhengere.
Om man vil stige til makten, trenger man et budskap som gjør inntrykk på folk.
Det finnes en opplagt begynnelse.
TAKTIKK RASERI SELGER
I en perfekt verden må ikke samfunnet bli styrt av en tyranns harde hånd.
Se deg om. Folk er sinte og ønsker noen de kan skylde på.
Terroristmonstre!
Genistreken er å forstå bitterheten som allerede eksisterer.
Å presentere seg selv som den som kan seire,
som den som kan ta hevn over de du avskyr.
Ønsker du folks oppmerksomhet. Håndboken er klar.
Vis dem at deres fiender er dine fiender.
INTELLEKTUELLE
DE ELENDIGE
At du er den som kan felle dem.
LIBERALERE
Som disse karene.
Alt i ung alder ga Libyas Muammar al-Gaddafi
heftige taler mot monarkiet, som han kalte korrupt.
Han ble mottatt som en helt da han styrtet monarkiet i et kupp.
Nord-Koreas far, Kim il-Sung, tredde i forgrunnen da han minnet folket
på den ydmykelsen de hadde lidd under den japanske hærens okkupasjon.
Idi Amin fokuserte på frustrasjonen over den tidligere kolonimakten Storbritannia.
Vi ser at de er avsatt i Uganda, at britisk imperialisme nå er over.
15 ÅR FØR HITLER BLIR DIKTATOR
Etter første verdenskrig opplever Tyskland hyperinflasjon,
stor arbeidsledighet og folk som bruker bøtter med penger for å betale for brød.
Blant den desillusjonerte befolkningen finner vi 30 år gamle Adolf Hitler,
som begynte sin skjebnefulle ferd mot makten.
München i 1919.
Adolf Hitler er en arbeidsløs kunstner med bare noen få mynter i lomma,
med sterke meninger om hvorfor alt gikk galt,
og hvem som har skylden.
Hitler får jobb som etterretningsoffiser.
Hans første oppgave var å observere et møte
blant en antisemittisk gruppe som het Det tyske arbeiderparti.
Hitlers sjefer forventet at han holdt en lav profil og rapporterte tilbake.
Men Hitler var ikke flink til å ta imot ordrer.
Flere år med raseri og frustrasjon rant ut av ham.
Han klager høylytt på konspirasjonen som ødelegger for stolte tyskere.
Før vi fortsetter, skal jeg la denne karen fortelle om Hitlers konspirasjonsteori.
Hitler sa at Wall Streets finansmenn og Moskvas kommunister
var del av den samme jødiske planen.
Det virker absurd, men han overbeviste tyskerne om det.
Uansett så satte det følelsene i sving.
Som medlem av partiet kan Hitler perfeksjonere sin opptreden.
Innholdet i talene handlet mye om hat.
Om behovet for å rense Tyskland for jødene,
hans vendetta mot Tysklands ydmykelse.
Tyskland måtte reise seg igjen av nasjonal stolthet.
Snart er Hitler lederen av partiet, som nå får nytt navn.
Det nasjonalsosialistiske tyske arbeiderparti,
også kjent som Nazipartiet.
Hitler har en plattform for sitt sinne,
og en følgeskare som tar til seg hvert ord.
Mange følte at han sa det de hadde tenkt, men aldri kunne uttrykke.
Hvorfor fungerer det så bra?
Fordi man gir folk tillatelse til å være seg selv.
Felles urett fører folk sammen,
og det føles bra fordi man opplever solidaritet.
Man har en sterk leder som fører en mot den minoriteten
eller trusselen man har utenfor.
Det er vanskelig å forstå at folk så fort kan klandre andre for sin motgang.
TYSKERE MOT JØDISK PROPAGANDA
La oss ikke late som om tyskerne på 1920-tallet
var verre enn folk er i dag.
Dersom man virkelig føler at det er en fiende blant en,
så ønsker man at politikerne skal gjøre noe.
Det er enkelt for oss å si:
"Jeg ville aldri falle for den lokkende sjarmen til en tyrann som Hitler."
For det ville du.
Men for å få absolutt makt, trenger man mer enn et overbevisende budskap.
Man må popularisere sendebudet.
La håndboken vise vei.
TAKTIKK VÆR EN MANN AV FOLKET
Som tyrann blir du nasjonens ansikt.
Hvordan du presenterer det ansiktet blir opp til deg.
Men så tidlig på veien kan håndboken tilby svært bestemte råd om din image.
Vis folket at du er en av dem.
Trenger du eksempler?
Diktatoren Benito Mussolini refererte til seg selv som en mann av folket.
Han spilte på sin beskjedne bakgrunn som sønn av landsbyens smed.
I begynnelsen av sitt herredømme kjørte Idi Amin rundt i Uganda i en åpen Jeep.
Han var kjent for å vise fram sitt talent på trekkspillet offentlig.
Muammar al-Gaddafi beholdt forbindelsen til sine beduinske røtter
ved å kle seg i tradisjonelle klær og kreve å bo i telt på reiser.
Hvem er vel bedre egnet til å oppfylle en drøm
enn en som føler som de føler, en som har de samme drømmene?
Kjennetegnet på en vellykket tyrann
er at de oppnår denne fusjonen mellom dem selv og massene.
De står fram og sier: "Jeg er deg. Du er meg.
Vi er en slags kollektiv organisme."
Hitler sa ofte det i sine taler.
Jeg er kun interessert i det tyske folket.
Jeg tilhører dem alene. Jeg gir av meg selv til tyskerne.
Når man framstiller seg selv som en "mann av folket",
er det de små tingene som gjør stor forskjell.
Hitler kledde seg ikke på en overdådig måte.
Han brukte alltid uniform.
Han kom ut av skyttergravene i krigen og mente at krig skaper mannen.
Det var viktig for å gjøre kur til massene og å styrke støtten fra folket.
Men hva med…
barten?
Barten gjennomgår en forvandling
fra en lang greie i første verdenskrig, som vi ser på tidlige bilder av Hitler.
Noe fikk ham til å endre stilen.
Én teori er at han trimmet sin keiser Vilhelm
for å få plass under gassmasken.
En annen er at han brukte barberbladet for å kopiere den tyske helten Hans Koeppen.
Kanskje Hitler ikke bevisst barberte seg inn i udødeligheten.
Men av og til er en framtidig tyrann
bare heldig.
Den blir til en klassisk tannbørstebart,
som ble brukt av menn i den lavere middelklassen over hele Europa.
Hitler viste med andre ord at han var fra samme bakgrunn.
Nå som du har knyttet et bånd til den menige borger,
føler du kanskje at skjebnen smiler blidt, men vent nå litt…
Om du vil skape historie, må du ta tak i folk på et dypere nivå.
I deres underbevissthet.
TAKTIKK BYGG BEVEGELSENS VAREMERKE
14 ÅR FØR HITLER BLIR DIKTATOR
Nazipartiet beveget seg ut av ølhallene på 1920-tallet
og vokste.
Det var flere høyreorienterte partier som kjempet om kontrollen.
Om bevegelsen skal bryte med normen, trenger man en god markedsføringsstrategi.
Hver dag marsjerer 192 000 flasker gjennom her.
Hitler var den fødte reklamemannen.
Det er som om maskinen gir dem liv,
gjør dem til symboler på oss selv,
der vi står i kø og flyttes fram av krefter vi ikke har kontroll over.
Vi går om bord uten å vite nøyaktig bestemmelsessted.
Hitler visste hvor viktig image var.
Han forsto seg også på varemerker.
Man trengte ikke bare mannen,
men man måtte også ha med ikonografien.
Når det gjelder symboler, så må man innrømme at dette er slagkraftig.
Det finnes nesten ikke et merke som er mer kjent
enn hakekorset i en hvit sirkel på en rød fane.
Det er trolig det mektigste ikonet som finnes på denne planeten.
Et symbol kan ha autoritet, men den ekte makten ligger hos folket,
og folket må være kledd for suksess.
DESIGNET AV HUGO BOSS
Hitler satte denne siden av håndboka i verk med sine brunskjorter.
Det å skaffe en uniform og være en del av noe som er større enn en selv,
å være del av en bevegelse, det var viktig for den tyske sjelen.
Uniformen betydde at man ofret noe, en plikt, lydighet og troskap.
Med andre ord, om man brukte uniform, så var man en del av laget.
Hvem vil vel ikke være på lag?
Tilpasning er absolutt ett av målene som en tyrann ønsker å nå.
Grunnen til at de enkelte ganger klarer det,
er at de sjokkerende nok kan overtale tilhengerne
om at det ikke er å tilpasse seg, men at det handler om samhold.
Merkevaren kan gjøre bevegelsen så stor at den ikke lenger kan bli oversett.
Hitler trekker folk inn gjennom politisk pomp og prakt.
Hakekors, folk i uniformer, samlinger med fakler og store taler virker lokkende.
Om alle opplever det sammen, om alle tar del, så må vi være med.
Høres moro ut.
Men bra underholdning og pent tøy betyr ikke at man vil oppnå å få makt.
Man må forstørre hele operasjonen.
Da blir de nye ansettelsene enda viktigere.
TAKTIKK VELG DITT LAG
Ingen styrer alene.
Verken Idi Amin, eller Ludvig 14, som sa: "L'etat c'est moi."
Staten, det er jeg.
Ingen hersker alene.
Når man ønsker å ta makten, må man ha et lag man kan stole på,
som utdyper budskapet, og som passer på deg.
For å bevise det…
Muammar al-Gaddafis indre sirkel med offiserer
hjalp ham med å starte kuppet mot Libyas konge,
og å samle en regjering han kontrollerte i over 40 år.
Saddam Hussein satte sin lit til familien,
eller medlemmer i stammen, som støtte gjennom sin regjeringstid.
Josef Stalin opphøyet allierte innenfor Sentralkomiteen,
noe som gjorde at han kunne fjerne rivaler og ta full kontroll.
Men når man setter sammen et lag for å sikre seg makt,
er det ikke alle som passer.
Alle ledere trenger folk med mangfoldige ferdigheter, som kan gi liv til visjonen.
En ekspert som kan drive og utvide bevegelsen på en effektiv måte.
En nådeløs offiser som kan verve andre til å håndheve dine innfall med makt.
En pålitelig assistent som kan holde orden på programmet og notere dine visdomsord,
og en dekorert helt som kan imponere eliten så de åpner lommebøkene sine,
for en revolusjon er ikke billig.
Og man må selvsagt holde øynene åpne for nye talenter.
Når bevegelsen vokser, kan enkelte bli fristet til å utfordre din autoritet.
Så glem aldri kravet som står aller øverst.
Det man trenger er folk man kan stole på, som er lojale.
Hitler kunne alltid stole på denne fyren,
hans aller mest lojale tilhenger.
Joseph Goebbels.
Goebbels elsket Hitler.
Han hørte Hitler holde en tale,
ble svært begeistret og sa: "Greit. Han er den rette."
Goebbels forsto hvilken makt moderne media kunne ha,
som kino, kontroll av media,
og han forsto hvor viktig det var å gjenta og repetere.
Joseph Goebbels ble hans propagandasjef.
Jo da, talent er bra.
Men det aller viktigste er at tilhengerne alltid setter deg først,
selv når ting går galt.
Goebbels trodde fullt og helt på saken. På slutten, i bunkeren i 1945,
forgiftet han og kona sine seks barn før han forgiftet seg selv.
Han kunne ikke forestille seg en verden uten Hitler.
Det er lojalitet.
Hvis du har fulgt håndboken for hvordan man tar makten,
så har du identifisert ditt gudommelige kall, benyttet deg av folks sinne,
skapt et bilde av en "vanlig" mann,
og gitt bevegelsen en uforglemmelig identitet.
Nå har du en lojal og ivrig indre sirkel.
Men for å ta det siste skrittet mot makten, må du ha klart sikte.
Når øyeblikket kommer, må du ikke bomme.
TAKTIKK VELG NÅR DU GÅR TIL ANGREP
Du vil føle presset for å gripe sjansen, men timing er alt.
Man må ha tålmodighet som en kobra før man hugger til.
Man må tenke langsiktig, vente.
Men du vil bli belønnet for din tålmodighet.
La meg vise deg.
Da Saddam Hussein var visepresident,
brukte han ti år på å bygge opp en lojal etterretningstjeneste,
før han brukte den til å ta makten fra sjefen.
Josef Stalin brukte sju år på å smiske for Lenin,
før Russlands far til slutt ga ham makten.
Ugandas Idi Amin fylte opp hæren med medlemmer fra sin egen stamme, kakwa,
som så hjalp ham å velte presidenten.
Hitler mistet nesten sin sjanse ved å forhaste seg.
11 ÅR FØR HITLER BLE DIKTATOR
Ølkjellerkuppet.
ØLKJELLERKUPPET
Hitler satte i verk det uferdige kuppet,
prøver å føre en gjeng nazister gjennom Münchens gater,
og prøver å stoppe politiske ledere, holde dem som gisler så de gir fra seg makten.
Det er mye feilkommunikasjon.
De forlater til slutt ølkjelleren, og politiet skyter mot dem.
En stor feil.
LANDSBERG FENGSEL
Hitler blir sendt til fengselet i Landsberg.
Pressen over hele verden avskriver ham.
Det er en artikkel fra New York Times hvor det står:
"Det forventes at herr Hitler vil trekke seg tilbake fra offentligheten."
Og det gjør han, og ingen hører fra ham igjen.
SLUTT
Å, ja.
Her er han med en av sine mest lojale medhjelpere, Rudolf Hess.
Det var Hess som overtalte ham til å sette sammen et slags manifest.
Dette manifestet blir selvfølgelig til boken Mein Kampf, eller Min kamp.
Men å skrive ned målet på papir, og å bli sluppet ut ni måneder senere,
snudde ikke Hitlers hell med det samme.
Ting ble faktisk verre.
DE GLADE 20-ÅRENE
De glade 20-årene var en tid med ytringsfrihet og muligheter.
Måten folk kledde seg, livsstilen, og kvinner ble mer frigjorte.
Det var spennende!
Neppe. Det siste en ambisiøs tyrann ønsker seg, er en lykkelig befolkning.
20-årene var stille for Hitler.
Det var en politisk kamp.
NAZIPARTIET 2,6 %
Men heldigvis varte ikke de gode tidene så lenge.
I oktober 1929 opplevde den amerikanske børsen et børskrakk,
og markeder over hele verden fulgte etter.
Rett etter den store depresjonen fikk nazipartiet et oppsving.
Det var ikke klart før depresjonen at de ville bli det ledende partiet.
I juli 1932 hadde partiet sin største oppslutning med 37 %,
og Hitler blir utpekt som rikskansler.
30. JANUAR 1933 HITLER BLIR RIKSKANSLER
Hitler får ikke fullstendig kontroll når han blir valgt inn.
Han er ikke landets leder. Det er en president over ham.
Han må benytte seg av mulighetene som kan styrke hans makt.
En god krise gir gode muligheter.
Riksdagsbrannen ga ham muligheten til å angripe.
27. FEBRUAR 1933
Hva kan være verre enn å se regjeringens hjerte brenne ned?
Når Hitler ankommer, virker han mer inspirert enn sjokkert.
"Dere er vitner til en ny tid i Tysklands historie", sier han til en journalist.
Han drar rett til nazipartiets avis, og jobber fram til morgenen.
Neste dags overskrifter klandrer kommunistene for riksdagsbrannen.
Enkelte har en annen teori om hva som skjedde.
De mener det var nazister, Hitlers menn, som startet brannen
for å skape sympati for deres sak.
Hitler avviste ryktene.
Han fikk ministre til å skrive under på en forordning
som gjorde Tyskland til en politistat under nazistene,
og tok den med til president Paul von Hindenburg.
Men von Hindenburg kunne ikke måle seg med Hitlers vilje og den nasjonale krisen.
Forordningen gir Hitler muligheten til å fengsle motstandere,
oppløse alle andre politiske partier og sette munnkurv på pressen.
Hitler så etter en mulighet
til å gjøre en slutt på borgerrettigheter og knuse opposisjonen,
og den fikk han.
Potensielle diktatorer vet instinktivt at når folk blir truet,
så søker de etter en autoritær leder, og vil støtte en sterk mann.
Scenen er klar, og nå er det bare et tidsspørsmål.
Sytten måneder senere dør von Hindenburg,
og Adolf Hitler blir både rikskansler og president i Tyskland.
Det er bare 16 år siden han så for seg sin skjebne i skyttergravene.
Han har bare så vidt begynt.
Til de av dere som har kommet helt hit: Gratulerer!
Du har bygget en bevegelse og grepet makten.
Men så var det de dårlige nyhetene… Du er ikke lenger underlegen.
Du er sjefen selv,
og du får plassert en målskive på ryggen.
Hvordan befester man sin makt og holder motstanderne under kontroll?
Mens du fortsetter på tyrannens vei, lar vi Saddam Hussein svare
på spørsmålet enhver sårbar tyrann spør seg selv.
Hvordan holder man ulvene på avstand?
Tekst: Tina Shortland